ਥਾਮਸ ਹਾਰਡੀ
ਥਾਮਸ ਹਾਰਡੀ (2 ਜੂਨ 1840 - 11 ਜਨਵਰੀ 1928) ਅੰਗਰੇਜ਼ੀ ਨਾਵਲਕਾਰ ਅਤੇ ਕਵੀ ਸਨ। ਉਨ੍ਹਾਂ ਦੇ ਨਾਵਲਾਂ ਅਤੇ ਅਨੇਕ ਕਵਿਤਾਵਾਂ ਵਿੱਚ ਪਿਛਲੇ ਰੋਮਾਂਟਿਕ ਸਾਹਿਤਕ ਕਾਲ ਦੇ ਤੱਤ ਵਿਖਾਈ ਦਿੰਦੇ ਹਨ, ਜਿਵੇਂ ਕਿ ਅਲੌਕਿਕਤਾ ਦੇ ਪ੍ਰਤੀ ਉਨ੍ਹਾਂ ਦਾ ਖਿੱਚ। ਖਾਸ ਕਰ ਵਿਲੀਅਮ ਵਰਡਜਵਰਥ ਦਾ ਤਕੜਾ ਪ੍ਰਭਾਵ ਹੈ। ਹਾਲਾਂਕਿ ਉਨ੍ਹਾਂ ਨੇ ਆਪਣੇ ਆਪ ਨੂੰ ਮੁੱਖ ਤੌਰ ਤੇ ਕਵੀ ਮੰਨਿਆ ਹੈ ਜਿਸਨੇ ਵਿੱਤੀ ਲੋੜਾਂ ਲਈ ਨਾਵਲਾਂ ਦੀ ਰਚਨਾ ਕੀਤੀ, ਆਪਣੇ ਜੀਵਨ ਕਾਲ ਦੌਰਾਨ ਉਹ ਆਪਣੇ ਨਾਵਲਾਂ ਲਈ ਵਧੇਰੇ ਪ੍ਰਸਿੱਧ ਸਨ, ਜਿਵੇਂ ਟੈੱਸ ਆਫ਼ ਦੀ ਡਰਬਰਵਿਲ ਅਤੇ 'ਫਾਰ ਫ੍ਰਾਮ ਦ ਮੈਡਿੰਗ ਕ੍ਰਾਊਡ' ਜਿਹਨਾਂ ਤੋਂ ਉਨ੍ਹਾਂ ਨੇ ਇੱਕ ਮਹਾਨ ਨਾਵਲਕਾਰ ਵਜੋਂ ਪ੍ਰਤਿਸ਼ਠਾ ਅਰਜਿਤ ਕੀਤੀ। ਉਨ੍ਹਾਂ ਦੇ ਜਿਆਦਾਤਰ ਨਾਵਲ ਜੋ ਸ਼ੁਰੂ ਵਿੱਚ ਪੱਤਰਕਾਵਾਂ ਵਿੱਚ ਧਾਰਾਵਾਹਿਕ ਰੂਪ ਵਿੱਚ ਪ੍ਰਕਾਸ਼ਿਤ ਹੋਏ, ਵੇਸੇਕਸ (ਡੋਰਚੈਸਟਰ ਖੇਤਰ ਉੱਤੇ ਆਧਾਰਿਤ ਹੈ, ਜਿੱਥੇ ਉਹ ਜਵਾਨ ਹੋਇਆ) ਦੀ ਅੱਧ-ਕਾਲਪਨਿਕ ਭੂਮੀ ਦੀ ਪਿੱਠਭੂਮੀ ਵਿੱਚ ਰਚੇ ਗਏ ਹਨ ਅਤੇ ਉਹ ਜਨੂੰਨ ਅਤੇ ਸਮਾਜਕ ਸਥਿਤੀਆਂ ਨਾਲ ਜੂਝਦੇ ਹੋਏ ਤਰਸਯੋਗ ਪਾਤਰਾਂ ਬਾਰੇ ਵਿੱਚ ਹੈ।